## *Projekts*

LATVIJAS REPUBLIKAS MINISTRU KABINETS

2011.gada .aprīlī Noteikumi Nr.

Rīgā (prot. Nr. .§)

**Noteikumi par Eiropas Trešo valstu valstspiederīgo integrācijas fonda 2009. gada programmas 1.7. aktivitātes „Izglītojošo un sabiedrības informēšanas kampaņu, īpaši masu medijos, realizēšana par imigrāciju un iespējamiem sabiedrības ieguvumiem” īstenošanu**

Izdoti saskaņā ar Vispārīgās programmas

„ Solidaritāte un migrācijas plūsmu pārvaldība”

ietvaros izveidoto fondu likuma

14. panta 3. punktu

**I. Vispārīgie jautājumi**

1. Noteikumi nosaka:

1.1. Eiropas Trešo valstu valstspiederīgo integrācijas fonda (turpmāk – fonds) 2009. gada programmas 1.7. aktivitātes „Izglītojošo un sabiedrības informēšanas kampaņu, īpaši masu mēdijos, realizēšana par imigrāciju un iespējamiem sabiedrības ieguvumiem” (turpmāk – aktivitāte) projektu konkursa organizēšanas kārtību;

1.2. prasības fonda finansējuma saņēmējiem aktivitātes ietvaros;

1.3. fonda projektu iesniegumu sagatavošanas un iesniegšanas kārtību un to vērtēšanas kritērijus aktivitātes ietvaros;

1.4. fonda projektu atlases kārtību aktivitātes ietvaros;

1.5. granta līguma slēgšanas kārtību aktivitātes ietvaros.

2. Aktivitātes mērķis ir veicināt labvēlīgāku, iecietīgāku un pieņemošāku attieksmi uzņēmējas valsts sabiedrībā attiecībā uz trešo valstu valstspiederīgajiem. Aktivitātē sasniedzamie uzraudzības rādītāji ir šādi:

2.1. Īstenoti vismaz 5 dažādi sabiedrības informēšanas pasākumi (TV, radio, vides reklāma, plakāti u.c.), informatīvas kampaņas, diskusijas, izstādes, tai skaitā pasākumu kopums Latvijas publiskajās bibliotēkās izmantojot to infrastruktūru, interaktīvu sociālo rīku par kampaņas tematiku veidošana vai izmantošana (piemēram, spēļu, aplikāciju u.c. komunikācijas platformas sociālajos portālos) un to popularizēšana;

2.2. Īstenots vismaz viens izglītojošs pasākums plašsaziņas līdzekļu pārstāvjiem;

3. Aktivitātes mērķi sasniedz, īstenojot šo noteikumu 14. punktā minētos pasākumus un izpildot šo noteikumu 2.punktā noteiktos uzraudzības rādītājus.

4. Aktivitāti īsteno ierobežotas projektu iesniegumu atlases veidā.

5. Aktivitātes īstenošanas periods ir no šo noteikumu spēkā stāšanās dienas līdz 2011. gada 30. jūnijam. Maksājumus par izdevumiem, kas radušies līdz 2011. gada 30. jūnijam, var veikt līdz granta līgumā noteiktajam projekta gala pārskata iesniegšanas termiņam, bet ne vēlāk kā līdz 2011. gada 31. jūlijam.

6. Ar aktivitātes īstenošanu saistītos Vispārīgās programmas „ Solidaritāte un migrācijas plūsmu pārvaldība” ietvaros izveidoto fondu likuma 7. pantā noteiktos vadošās iestādes pienākumus un tiesības īsteno Kultūras ministrija (turpmāk – vadošā iestāde).

7. Fonda projektu atlases norisē aktivitātes ietvaros ir šādi posmi:

7.1. uzaicinājuma nosūtīšana;

7.2. fonda projekta iesnieguma sagatavošana un iesniegšana;

7.3. fonda projekta iesnieguma vērtēšana un lēmuma pieņemšana;

7.4. nosacījumu izpildes izvērtēšana, ja fonda projekta iesniegums apstiprināts ar nosacījumu;

7.5. granta līguma noslēgšana par fonda projekta ieviešanu.

**II. Atbalsta sniegšanas noteikumi**

8. Aktivitātes ietvaros projekta iesniedzējs var būt valsts pārvaldes iestāde, kas īsteno valsts politiku sabiedrības integrācijas jomā un sekmē pilsoniskās sabiedrības attīstību un starpkultūru dialogu.

9. Fonda projekta iesniedzējs ir tieši atbildīgs par fonda projekta sagatavošanu, vadību, ieviešanu un fonda projekta rezultātiem.

10. Fonda projektu finansē no fonda un Latvijas Republikas valsts budžeta (turpmāk – valsts budžets) līdzekļiem. Aktivitātes ietvaros fonda finansējums ir 75 procenti no projekta kopējās attiecināmo izmaksu summas. Kopējais aktivitātē pieejamais finansējums ir 112 448 lati, tai skaitā fonda finansējums 84 336 lati un valsts budžeta finansējums 28112 lati. Papildus fonda un valsts budžeta līdzekļiem fonda projekta finansēšanai var piesaistīt fonda projekta iesniedzēja finanšu līdzekļus.

11. Maksimālā kopējā attiecināmo izmaksu summa vienam projektam šajā aktivitātē ir 112 448 lati.

12. Projekta īstenošanas laiks nedrīkst pārsniegt šo noteikumu 5.punktā noteikto aktivitātes īstenošanas periodu.

13. Projekta ietvaros atbalstāmi šādi pasākumi:

13.1. projekta administrēšana;

13.2.informatīvās kampaņas masu medijos (TV, radio, prese u.c.), diskusijas, izstādes, tai skaitā pasākumu kopums Latvijas publiskajās bibliotēkās izmantojot to infrastruktūru, interaktīvu sociālo rīku par kampaņas tematiku veidošana vai izmantošana (piemēram, spēļu, aplikāciju u.c. komunikācijas platformas sociālajos portālos) un to popularizēšana;

13.3. izglītojoši un informatīvi pasākumi, kas uzrunā plašu iedzīvotāju loku un palielina izpratni par imigrantu integrācijas jautājumiem, kā arī veicina imigrantu iekļaušanos Latvijas kultūras un sabiedriskajā dzīvē;

13.4.pasākumi, kas veicina plašsaziņas līdzekļu iesaisti trešo valstu valstspiederīgo integrācijas jautājumu risināšanā un tolerantākas sabiedrības veidošanos;

13.5.informatīvās aktivitātes, kurās iesaistīti trešo valstu valstspiederīgie, kas ieradušies Eiropas Savienībā pēdējo piecu gadu laikā;

13.6. fonda projekta informācijas un publicitātes pasākumi atbilstoši normatīvajiem aktiem par vispārīgo programmu „Solidaritāte un migrācijas plūsmu pārvaldība” ietvaros izveidotajiem fondiem un granta līguma noteikumiem;

13.7. citas aktivitātes, kuras atbilst aktivitātes mērķim.

14. Viens fonda projekta iesniedzējs aktivitātes ietvaros ierobežotā fonda projektu iesniegumu atlasē var iesniegt vienu fonda projekta iesniegumu.

15. Ja tiek konstatēts, ka fonda projekta iesniedzējs apzināti sniedzis nepatiesas ziņas, vadošajai iestādei ir tiesības apturēt projekta iesnieguma tālāku virzību, kā arī vērsties tiesībsargājošās institūcijās.

16.  Fonda ietvaros ir attiecināmas tiešās un netiešās izmaksas atbilstoši fonda izmaksu noteikumiem (2. pielikums). Fonda projekta iesniedzējs sagatavo projekta detalizēto izmaksu aprēķinu (3. pielikums), kuros izdevumi atbilst ieņēmumiem. Netiešo izmaksu apjoms fonda projektam aktivitātē nepārsniedz 10 % no fonda projekta tiešajām izmaksām.

17. Ja fonda projekta īstenošanas ietvaros tiešo izmaksu apjoms nesasniedz fonda projekta iesniegumā paredzēto, vadošā iestāde pieņem lēmumu par fonda projekta netiešo izmaksu proporcionālu samazinājumu, lai netiešās izmaksas nepārsniegtu šo noteikumu 16. punktā noteikto proporciju no fonda projekta tiešajām izmaksām.

18. Pievienotās vērtības nodokļa maksājumus projekta ietvaros plāno kā attiecināmās izmaksas, ja finansējuma saņēmējs pievienotās vērtības nodokļa summu nevar atgūt atbilstoši nodokļu jautājumus regulējošajiem normatīvajiem aktiem.

19. Ja fonda projekta budžeta tāmē (4. pielikums) ir paredzētas izmaksas, kas nav attiecināmas kā tiešās vai netiešās izmaksas atbilstoši fonda izmaksu noteikumiem, šo izmaksu segšanai var izmantot tikai fonda projekta iesniedzēja finanšu līdzekļus un to atspoguļo projekta finansējuma plānā (5. pielikums) un detalizētajā finanšu aprēķinā.

20. Fonda projekta īstenošanas izmaksas uzskata par attiecināmām, ja tās:

20.1. radušās sākot ar dienu, kad stājas spēkā šie noteikumi;

20.2. nepieciešamas projekta īstenošanai, paredzētas vadošās iestādes apstiprinātajā projekta iesniegumā un veiktas, ievērojot atbilstīgas finanšu vadības – ekonomiskuma un efektivitātes principus;

20.3. veiktas un iegrāmatotas finansējuma saņēmēja grāmatvedības uzskaitē un nodalītas no pārējām izmaksām;

20.4. iespējams identificēt un pārbaudīt un tās apliecina attiecīgi maksājumu pamatojošu dokumentu oriģināli;

20.5. attiecībā uz izmaksām nav konstatēti granta līguma, Latvijas Republikas un Eiropas Savienības tiesību aktu pārkāpumi.

21. Neskarot normatīvos aktus publiskā iepirkuma jomā, līgumus, kuru vērtība ir zemāka par 3 514,02 latiem, projekta iesniedzējs ar piegādātāju var slēgt, pamatojoties uz vienu piedāvājumu un neizsludinot konkursu. Projekta iesniedzējs nodrošina cenu atbilstības pārbaudi, ko apliecina brīvas formas apraksts par piedāvājumu salīdzināšanu konkrētai preces piegādei vai pakalpojumu saņemšanai, informācija par aptaujātajiem komersantiem un cita informācija, kas apliecina noteiktās cenas objektivitāti.

22. Fonda projekta ietvaros apakšlīgumu summa nedrīkst pārsniegt 40 % no fonda projekta tiešajām attiecināmajām izmaksām, izņemot, ja iesniedzot fonda projekta iesniegumu finansējuma saņēmējs iesniedzis detalizētu rakstisku pamatojumu un vadošā iestāde ir atzinusi, ka aktivitātes, kuras paredzēts īstenot, slēdzot apakšlīgumus, fonda projekta iesniedzējs vai tā sadarbības partneris nevar īstenot efektīvāk un labāk, ka apakšlīgumu slēgšana ir nepieciešama konkrētās aktivitātes īstenošanai un netiek pārkāpts šo noteikumu 16.punkts.

**IV. Projekta iesnieguma iesniegšana**

23. Vadošā iestāde piecu darbdienu laikā pēc šo noteikumu spēkā stāšanās nosūta uzaicinājumu fonda projekta iesniedzējam iesniegt fonda projekta iesniegumu. Ja fonda projekta iesniegums tiek noraidīts, vadošā iestāde var atkārtoti nosūtīt uzaicinājumu.

24. Uzaicinājumā norāda:

24.1. projekta iesnieguma iesniegšanas termiņu;

24.2. aktivitātē pieejamo finansējumu;

24.3. fonda projekta iesnieguma iesniegšanas adresi;

24.3. fonda projekta iesnieguma iesniegšanas kārtību tā nosūtīšanai pa pastu vai personīgi;

24.4. norādi par fonda projekta iesnieguma sagatavošanu atbilstoši šiem noteikumiem un izmantojot šajos noteikumos noteiktās projekta iesnieguma veidlapas.

25. Fonda projekta iesniegumu iesniedz vadošajā iestādē līdz uzaicinājumā norādītajam iesniegšanas termiņam. Fonda projekta iesniegumu noraida, ja tas saņemts pēc norādītā iesniegšanas termiņa.

26. Fonda projekta iesniegums sastāv no aizpildītas projekta iesnieguma veidlapas (6.pielikums) un tās pielikumiem:

26.1. fonda projekta iesniedzēja apliecinājums;

26.2. fonda projekta administrēšanā un īstenošanā iesaistītā personāla dzīves gaitu apraksts (CV);

26.3. fonda projekta budžeta tāme;

26.4. fonda projekta finansējuma plāns;

26.5. fonda projekta detalizētais finanšu aprēķins;

26.6. fonda projekta kalendārais plāns (7.pielikums);

26.7. fonda projekta iepirkumu plāns (8.pielikums);

26.8. detalizēts rakstisks pamatojums, ja projekta apakšlīgumu summa pārsniedz 40% no projekta tiešajām attiecināmajām izmaksām;

27. Projekta iesniegumu vadošajā iestādē iesniedz papīra formā divos oriģinālos eksemplāros, kurus sagatavo saskaņā ar normatīvajiem aktiem par dokumentu izstrādāšanu un noformēšanu.

28. Papīra formā iesniegtajam fonda projekta iesnieguma oriģinālam pievieno projekta iesnieguma elektronisko versiju (elektroniskajā datu nesējā). Uz datu nesēja norāda šādu informāciju:

28.1. norāde „Eiropas Trešo valstu valstspiederīgo integrācijas fonda ierobežotas atlases fonda projekta iesniegums”;

28.2. norāde uz aktivitāti;

28.3. fonda projekta iesniedzēja nosaukums;

28.4. fonda projekta nosaukums.

29. Visus dokumentus (divi oriģināli un elektroniskā versija) ievieto slēgtā aploksnē. Uz aploksnes norāda šādas ziņas:

29.1. norāde "Ierobežotas pieejamības informācija";

29.2. vadošās iestādes nosaukums un adrese;

29.3. fonda projekta iesniedzēja nosaukums un adrese;

29.4. norāde „Eiropas Trešo valstu valstspiederīgo integrācijas fonda ierobežotas atlases fonda projekta iesniegums”

29.4. gada programma, aktivitātes numurs un nosaukums;

29.5. fonda projekta nosaukums.

30. Fonda projekta iesniegumu iesniedz kopā ar fonda projekta iesniedzēja pavadvēstuli. Pavadvēstulē norāda fonda projekta iesniedzēja nosaukumu, gada programmu, aktivitātes numuru un nosaukumu, projekta nosaukumu un pievienoto dokumentu sarakstu.

31. Vadošā iestāde reģistrē iesniegto projekta iesniegumu tā iesniegšanas dienā un piešķir tam reģistrācijas numuru.

32. Šo noteikumu 24. punktā minētajā uzaicinājumā norādītais fonda projekta iesnieguma iesniegšanas termiņa beigu datums ir pēdējā diena, kad vadošā iestāde pieņem un reģistrē fonda projekta iesniegumu. Fonda projekta iesniegumu var iesniegt personīgi vai nosūtīt pa pastu:

32.1. ja fonda projekta iesniegumu iesniedz personīgi vai nosūtot pa pastu, par projekta iesnieguma iesniegšanas laiku uzskatāms brīdis, kad fonda projekta iesniedzējs iesniedzis vai nosūtījis fonda projekta iesniegumu;

32.2. ja rodas domstarpības, fonda projekta iesniedzējam jāpierāda, ka fonda projekta iesniegums ir iesniegts pirms fonda projektu iesniegumu iesniegšanas termiņa beigām, bet vadošajai iestādei jāpamato, ka fonda projekta iesniegums nav saņemts vai saņemts pēc noteiktā fonda projektu iesniegumu iesniegšanas termiņa beigām.

**V. Fonda projekta iesnieguma vērtēšana un lēmuma pieņemšana**

33. Aktivitātes ietvaros iesniegto fonda projektu iesniegumu vērtēšanu nodrošina vadošās iestādes izveidotā ierobežotas projektu iesniegumu atlases vērtēšanas komisija (turpmāk – komisija), kas darbojas saskaņā ar vadošās iestādes izstrādātu un apstiprinātu nolikumu.

34. Uzsākot komisijas darbu, komisijas locekļi, eksperti un novērotāji paraksta apliecinājumu, ka komisijas sēžu laikā iegūto informāciju un dokumentu saturu neizpaudīs trešajām personām. Komisijas locekļi paraksta apliecinājumu, ka nav tādu apstākļu, un kuru dēļ varētu uzskatīt, ka viņi ir ieinteresēti konkrēta fonda projekta iesnieguma apstiprināšanā vai noraidīšanā.

35. Komisija var uzsāk vērtēt fonda projektu iesniegumu ātrāk par noteikto termiņu, kas ir norādīts nosūtītajā uzaicinājumā ja fonda projektu iesniedzējs, kam nosūtīts uzaicinājums, iesniedzis fonda projektu iesniegumu ātrāk.

36. Komisija fonda projektu iesniegumus vērtē saskaņā ar šajos noteikumos noteiktajiem projektu iesniegumu administratīvajiem un kvalitātes vērtēšanas kritērijiem.

37. Fonda projekta iesniegumu izvērtē pēc šādiem administratīvajiem fonda projektu vērtēšanas kritērijiem:

37.1. fonda projektu ir iesniedzis fonda projektu iesniedzējs, kas uzaicināts saskaņā ar šo noteikumu 8.punktu;

37.2. fonda projekta iesniedzējs vai viņa pilnvarotā persona fonda projekta iesniegumu ir iesniegusi personīgi vai nosūtījusi pa pastu papīra formā un elektroniska dokumenta formā;

37.3. fonda projekta iesniegums ir iesniegts noteiktajā termiņā;

37.4. fonda projekta iesniedzējam nav Valsts ieņēmumu dienesta administrēto nodokļu parādu;

37.5. fonda projekta iesniegums ir iesniegts divos oriģinālos cauršūtos (caurauklotos) oriģināleksemplāros, kas ietver visus pielikumus saskaņā ar šo noteikumu 26. punktu, kā arī fonda projekta iesnieguma elektronisko versiju elektroniskajā datu nesējā;

37.6. iesniegtā fonda projekta iesnieguma eksemplāru saturs ir identisks un elektroniskā versija atbilst oriģinālajiem eksemplāriem;

37.7. fonda projekta sagatavošanai ir izmantotas šajos noteikumos noteiktās veidlapas;

37.8. fonda projekta iesnieguma veidlapas un pielikumus ir parakstījušas atbildīgās amatpersonas;

37.9. fonda projekta iesniegums ir sagatavots datorrakstā;

37.10. fonda projekta iesniegums ir sagatavots latviešu valodā;

37.11. fonda projekta iesnieguma lapas ir numurētas;

37.12. fonda projekta iesnieguma veidlapas un pievienoto dokumentu veidlapas ir pilnībā aizpildītas;

37.13. pieprasītais fonda finansējuma un valsts budžeta finansējuma apjoms ir aprēķināts aritmētiski pareizi un ir ievērota finansējuma proporcija atbilstoši šo noteikumu 22.punktam;

37.14. fonda projekta iesnieguma finanšu aprēķini, budžeta tāme un finansējuma plāns ir sastādīti latos un ir aritmētiski precīzi un pareizi izstrādāti, izmaksas pareizi sadalītas pa budžeta tāmes kodiem;

37.15. fonda projekta iesnieguma budžeta izmaksu kopsumma atbilst izdevumu kopsummai un tā izdevumi nepārsniedz aktivitātes ietvaros pieejamo finansējumu;

37.16. fonda projekta iesnieguma budžeta tāmē un detalizētajā finanšu aprēķinā attiecināmās tiešās un netiešās izmaksas norādītas atbilstoši šo noteikumu 3. pielikumam;

37.17. ja fonda projekta budžetā paredzētas izmaksas, kas nav attiecināmas atbilstoši šo noteikumu 2. pielikumam, norādīts šo izmaksu finansēšanas avots;

37.18. fonda projekta budžetā netiešās izmaksas nepārsniedz 10 % no fonda projekta tiešajām attiecināmajām izmaksām (ja attiecināms);

37.19. fonda projekta iesnieguma kalendārā plāna noteiktie termiņi ir pietiekami un atbilstoši plānoto pasākumu īstenošanai;

37.20. fonda projekta iesniegumā ir ievēroti fonda teritoriālās darbības ierobežojumi;

37.21. fonda projekta iesniegumā ietvertie pasākumi netiek un nav finansēti vai līdzfinansēti no valsts un pašvaldības budžeta līdzekļiem un Eiropas Savienības finanšu avotiem, kā arī nepārklājas ar darbībām, kas tiek finansētas citu Eiropas Savienības fondu aktivitāšu un citu finanšu instrumentu ietvaros.

37.22. fonda projekta iepirkumu plāns atbilst publiskos iepirkumus regulējošiem tiesību aktiem un šo noteikumu 21. punktam;

37.23. fonda projekta iepirkumu plāns atbilst fonda projekta pasākumiem, fonda projekta budžeta tāmei un detalizētajam izmaksu aprēķinam, ir pareizi norādītas atsauces uz izmaksu kodiem un budžeta tāmes kodiem.

38. Fonda projekta iesniegumu izvērtē pēc šādiem fonda projektu kvalitātes vērtēšanas kritērijiem:

38.1. fonda projekta iesniegumā projekta vispārīgais un projekta specifiskais mērķis:

38.1.1. nav definēts vispār – nulle punkti;

38.1.2. ir definēts neskaidri – divi punkti;

38.1.3. ir skaidri definēts – pieci punkti;

38.2. fonda projekts:

38.2.1. neatbilst šo noteikumu 2. punktā noteiktajam aktivitātes mērķim un nenodrošina kvantitatīvo indikatoru sasniegšanu – nulle punkti;

38.2.2. atbilst šo noteikumu 2. punktā noteiktajam aktivitātes mērķim, bet kvantitatīvo indikatoru sasniegšanu nodrošina daļēji– viens punkts;

38.2.3. atbilst šo noteikumu 2. punktā noteiktajam aktivitātes mērķim un nodrošina kvantitatīvo indikatoru sasniegšanu – pieci punkti;

38.3. fonda projekta ietvaros paredzētās darbības:

38.3.1. neatbilst šo noteikumu 13. punktam – nulle punkti;

38.3.2. atbilst šo noteikumu 13. punktam – pieci punkti;

38.4. fonda projekta iesniegumā:

38.4.1. nav sniegts mērķa grupas raksturojums – nulle punkti;

38.4.2. ir sniegts mērķa grupas raksturojums, tomēr raksturojums ir vispārīgs(netiek definētas sīkākas kategorijas – pēc vecuma, dzimuma, nodarbošanās veida utml., netiek dotas skaidras atsauces uz izmantoto statistikas datu avotiem un citu informāciju) – divi punkti;

38.4.3. ir sniegts mērķa grupas raksturojums, raksturojums ir izvērsts un pietiekams, dotas skaidras atsauces uz izmantoto statistikas datu avotiem un citu informāciju, kas pierāda fonda projekta iesniegumā norādītās informācijas pamatotību – pieci punkti;

38.5. fonda projekta iesniegums:

38.5.1. nepamato izvēlētās mērķa grupas vajadzības – nulle punkti;

38.5.2. pamato izvēlētās mērķa grupas vajadzības tomēr pamatojums ir vispārīgs, nav dotas skaidras atsauces uz izmantoto statistikas datu avotiem un citu informāciju – divi punkti;

38.5.3. pamato izvēlētās mērķa grupas vajadzības un ir sniegts mērķa grupas raksturojums, raksturojums ir izvērsts un pietiekams, dotas skaidras atsauces uz izmantoto statistikas datu avotiem un citu informāciju, kas pierāda fonda projekta iesniegumā norādītās informācijas pamatotību – pieci punkti.

38.6. fonda projekta iesniegumā risināmie problēmjautājumi:

38.6.1. nav definēti un pamatoti- nulle punkti;

38.6.2. ir definēti nepilnīgi un ir sniegts tikai vispārīgs pamatojums – divi punkti;

38.6.3. ir definēti pilnīgi, taču ir sniegts tikai vispārīgs pamatojums – trīs punkti;

38.6.4. ir definēti pilnīgi un ir sniegts izvērsts pamatojums ar skaidrām norādēm uz informācijas avotiem – pieci punkti;

38.7. fonda projekta iesniegumā savstarpēja sasaiste starp esošo situāciju, identificētajām problēmām, izvirzītajiem mērķiem un plānotajiem fonda projekta rezultātiem;

38.7.1. nav norādīta – nulle punkti:

38.7.2. ir norādīta, taču neskaidri - divi punkti;

38.7.3. ir skaidri norādīta – pieci punkti;

38.8. fonda projekta iesniegumā definētie uzraudzības rādītāji:

38.8.1. nesniedz priekšstatu (nav precīzi definēti un izmērāmi) par fonda projekta rezultātu, sasniegto uzlabojumu (ieguvumu) attiecībā pret identificēto stāvokli un ilgtermiņa ietekmi (tai skaitā rezultātu multiplikatīvo efektu un ilgtspēju) – nulle punkti;

38.8.2. sniedz priekšstatu par fonda projekta rezultātu, sasniegto uzlabojumu (ieguvumu) attiecībā pret identificēto stāvokli un ilgtermiņa ietekmi (tai skaitā rezultātu multiplikatīvo efektu un ilgtspēju), tomēr kvantitatīvie rādītāji nav precīzi definēti vai izmērāmi, vai nav pamatota uzlabojumu ietekme – trīs punkti;

38.8.3. sniedz skaidru priekšstatu (ir precīzi definēti un izmērāmi) par fonda projekta rezultātu, sasniegto uzlabojumu (ieguvumu) attiecībā pret identificēto stāvokli un ilgtermiņa ietekmi (tai skaitā rezultātiem ir multiplikatīvais efekts un parādīta to ilgtspēja) – pieci punkti;

38.9. fonda projektā aprakstā definētās prasības personāla kompetencei, pieredzei un profesionālajai kvalifikācijai un izvēlētais personāls (ja tas norādīts):

38.9.1. nav pietiekamas fonda projekta īstenošanai, jo prasības nav saistītas ar norādītajiem pienākumiem vai prasības nav definētas, vai izvēlētā fonda projekta personāla izglītība un pieredze neatbilst izvirzītajām prasībām – nulle punkti;

38.9.2. ir daļēji pietiekamas fonda projekta īstenošanai, tomēr prasības ir definētas vispārīgi vai izvēlētajam fonda projekta personālam nav pieredzes vai atbilstošas izglītības attiecībā uz uzticētajiem pienākumiem – viens punkts;

38.9.3. ir daļēji pietiekamas fonda projekta īstenošanai, tomēr prasības ir definētas vispārīgi, bet izvēlētajam fonda projekta personālam ir atbilstoša izglītība un neliela pieredze attiecībā uz uzticētajiem pienākumiem – divi punkti;

38.9.4. ir daļēji pietiekamas fonda projekta īstenošanai, prasības ir definētas skaidri un atbilst pienākumu aprakstam, bet izvēlētajam fonda projekta personālam ir atbilstoša izglītība un neliela pieredze attiecībā uz uzticētajiem pienākumiem – četri punkti;

38.9.5. apliecina spēju sekmīgi ieviest fonda projektu, prasības ir definētas skaidri un atbilst pienākumu aprakstam un izvēlētajam fonda projekta personālam ir atbilstoša izglītība un ilgstoša pieredze attiecībā uz uzticētajiem pienākumiem – pieci punkti;

38.10. fonda projekta īstenošanai nepieciešamā materiāltehniskā bāze:

38.10.1. nav pieejama, un tās nodrošināšana pietiekamā apjomā nav iespējama fonda projekta budžeta ietvaros – nulle punkti;

38.10.2. nav pieejama, taču tā tiks nodrošināta fonda projekta budžeta ietvaros – divi punkti;

38.10.3. ir nodrošināta daļēji, taču fonda projekta budžeta ietvaros kopumā materiāltehniskā bāze tiks nodrošināta – četri punkti;

38.10.4. ir nodrošināta pilnībā – pieci punkti;

38.11. fonda projekta iesniegumā pasākumu ieviešanas uzraudzība:

38.11.1. nav skaidri definēta– nulle punkti;

38.11.2. definēta nepilnīgi (noteikti atsevišķi uzraudzības pasākumi, bet nav definēti uzraudzības kontroles mehānismi – vadības sanāksmes, atskaitīšanās formas u.c.) – viens punkts

38.11.3. ir skaidri definēta (noteikti uzraudzības pasākumi, definēti uzraudzības kontroles mehānismi – vadības sanāksmes, atskaitīšanās formas u.c.) – divi punkti.

38.12. fonda projekta popularizēšanai publicitātes un informācijas pasākumi:

38.12.1. nav definēti – nulle punkts;

38.12.2. ir definēti, tomēr sniegs tikai neliela apjoma informāciju par fonda projektu, vai arī sasniegs tikai šauru personu loku – viens punkts;

38.12.3. ir definēti, sniedz plašu informāciju par fonda projektu un sasniedz plašu personu loku – trīs punkti;

38.13. fonda projekta budžetā:

38.13.1. izmaksas ir nesamērīgas un neatbilstošas tirgus cenām – nulle punkti;

38.13.2. izmaksas ir samērīgas, atbilst fonda projekta specifikai un mērķim un ir atbilstošas tirgus cenām, tomēr atsevišķās pozīcijās izmaksas pārsniedz tirgus cenas – trīs punkti;

38.13.3. izmaksas ir samērīgas un atbilstošas tirgus cenām visās izmaksu pozīcijās, ir pamatotas un atbilst fonda projekta specifikai un mērķim – pieci punkti;

38.14. mērķu sasniegšanai izvēlētie risinājumi:

38.14.1. ir ekonomiski neizdevīgi – nulle punkti;

38.14.2.

38.14.2. ir ekonomiski izdevīgi– pieci punkti;

38.15. fonda projekts sasniegs:

38.15.1. vienu mērķa grupu sabiedrībā – nulle punkti;

38.15.2. divas mērķa grupas sabiedrībā – divi punkti;

38.15.3. trīs līdz četras mērķa grupas sabiedrībā – četri punkti;

38.15.4. piecas un vairāk mērķa grupas sabiedrībā – seši punkti;

38.16. fonda projektā atgriezeniskā saite ar mērķa grupu:

38.16.1. nav nodrošināta – nulle punktu;

38.16.2. ir nodrošināta – trīs punkti.

38.17. fonda projekta kalendārajā plānā:

38.17.1. nav paredzēts pietiekams laiks izvēlēto iepirkumu veikšanai saskaņā ar iepirkumu plānu – nulle punktu;

38.17.2. ir paredzēts pietiekams laiks izvēlēto iepirkumu veikšanai saskaņā ar iepirkumu plānu – viens punkts.

39. Komisija uzsāk projektu iesniegumu vērtēšanu saskaņā ar noteiktajiem administratīvās vērtēšanas kritērijiem. Ja šo noteikumu 37.1. - 37.3., 37.5. - 37.10., 37.12. 37.21. un 37.22. apakšpunktā norādītajā administratīvajā kritērijā ir saņemts novērtējums – neatbilst, komisija pārtrauc projekta iesnieguma vērtēšanu un iesaka projekta iesniegumu noraidīt.

40. Komisija turpina vērtēt projekta iesniegumu pēc kvalitātes vērtēšanas kritērijiem Ja kādā no šo noteikumu 38.1., 38.2., 38.6., 38.7., 38.8., 38.9., 38.10., 38.13. un 38.14. apakšpunktā noteiktajiem fonda projektu iesniegumu kvalitātes vērtēšanas kritērijiem saņemti 0 punkti, komisija pārtrauc projekta iesnieguma vērtēšanu un iesaka fonda projekta iesniegumu noraidīt.

41. Pēc fonda projekta iesnieguma kvalitātes kritēriju vērtēšanas fonda projekta iesniegumam piešķir noteiktu kopējo punktu skaitu.

42. Fonda projekta iesniegumu atzīst par atbilstošu un virza apstiprināšanai, ja fonda projekta iesnieguma kvalitātes vērtēšanas kritērijos iegūtais kopējais punktu skaits nav mazāks par 40 punktiem no 75 maksimāli iespējamajiem punktiem.

43. Komisija projekta iesniegumu virza apstiprināšanai ar nosacījumu, ja ir nepieciešami precizējumi kādā šo noteikumu 37.4., 37.11., 37.13. - 37.20., 37.23. un 37.24. apakšpunktos definētajiem administratīvajiem kritērijiem, šo noteikumu 38.2., 38.6. - 38.10., 38.13. vai 38.14. kvalitātes kritērijā ir iegūti vairāk nekā 0 punkti, taču nepieciešami precizējumi, vai arī nepieciešami precizējumi attiecībā uz šo noteikumu 38.3., 38.4., 38.5., 38.11., 38.12., 38.15. un 38.16. apakšpunktā noteiktajiem kritērijiem.

44. Komisija sagatavo un iesniedz vadošajai iestādei vērtēšanas ziņojumu, kurā iekļauj informāciju par saņemtajiem projektu iesniegumiem, vērtēšanas procesā iesaistītajām personām, vērtēšanas gaitu, kā arī apstiprināšanai un noraidīšanai ieteiktajiem projektu iesniegumiem un to noraidījuma iemesliem.

45. Vadošā iestāde, pamatojoties uz komisijas ieteikumu, pieņem lēmumu par:

45.1. fonda projekta iesnieguma apstiprināšanu finansēšanai no fonda līdzekļiem un valsts budžeta finansējuma, vai apstiprināšanu ar nosacījumu, ja komisija ir ieteikusi projekta iesniegumu apstiprināt vai apstiprināt ar nosacījumu;

45.2. fonda projekta iesnieguma noraidīšanu finansēšanai no fonda līdzekļiem un valsts budžeta finansējuma, ja komisija ir ieteikusi fonda projekta iesniegumu noraidīt.

46. Vadošā iestāde piecu darbdienu laikā pēc lēmuma pieņemšanas nosūta to fonda projekta iesniedzējam.

47. Lēmumā par fonda projekta iesnieguma apstiprināšanu ar nosacījumu ietverto nosacījumu izpildi fonda projekta iesniedzējs nodrošina vadošās iestādes noteiktajā termiņā (kas nepārsniedz 10 darbdienas).

48. Komisija 10 darbdienu laikā izvērtē šo noteikumu 47.punktā minētajā lēmumā ietverto nosacījumu izpildi nosacījumu izpildes. Vadošā iestāde piecu darbdienu laikā pēc tam, kad komisija izvērtējusi nosacījuma izpildi, sagatavo atzinumu par tā izpildi. Ja lēmumā ietvertais nosacījums ir izpildīts vadošā iestāde piecu darba dienu laikā informē fonda projekta iesniedzēju par granta līguma slēgšanas nosacījumiem. Ja atzinums par nosacījuma izpildi ir negatīvs, vai, ja projekta iesniedzējs nav nodrošinājis lēmumā ietverto nosacījumu izpildi šo noteikumu 47.punktā minētajā termiņā, projekta iesniegums uzskatāms par noraidītu.

**VI. Fonda projekta īstenošanas nosacījumi**

49. 20 dienu laikā pēc lēmuma pieņemšanas par fonda projekta iesnieguma apstiprināšanu vadošā iestāde ar fonda finansējuma saņēmēju noslēdz granta līgumu, kurā atrunāti līgumslēdzēju pušu pienākumi un tiesības, kā arī kārtība un nosacījumi (tai skaitā finansēšanas nosacījumi un maksāšanas kārtība), kas jāievēro, lai nodrošinātu fonda projekta īstenošanu.

50. Fonda finansējuma saņēmējs ir atbildīgs par projekta īstenošanu atbilstoši apstiprinātajam projekta iesniegumam un sniedz vadošajai iestādei pārskatu par īstenošanas progresu un finanšu izlietojumu saskaņā ar granta līgumu.

51. Fonda finansējuma saņēmējs fonda projekta īstenošanai atver atsevišķu kontu Valsts kasē, no kura tiek veikti un saņemti visi ar fonda projekta īstenošanu saistītie maksājumi.

52. Grozījumus fonda projektā izdara atbilstoši granta līgumā noteiktajai kārtībai. Nevar grozīt fonda projekta mērķi vai kvantitatīvos indikatorus.

53. Ja fonda projekta īstenošanas laikā nepieciešami grozījumi fonda projektā, finansējuma saņēmējs iesniedz vadošajā iestādē grozījumu projektu un pamatojumu.

54. Fonda finansējuma saņēmējs nodrošina ar projekta īstenošanu saistītās aktuālās informācijas ievietošanu savā mājaslapā internetā.

55. Vadošā iestāde izbeidz fonda projektu atlasi, neslēdzot granta līgumu, ja visi iesniegtie fonda projektu iesniegumi ir noraidīti saskaņā ar vērtēšanas kritērijiem, vai tam ir objektīvs pamatojums (nepārvarama vara, nav pieejami finanšu līdzekļi vai citi specifiski apstākļi, kas liedz īstenot projektu).

56. Fonda finansējuma saņēmējs nodrošina ar fonda projekta īstenošanu saistītās informācijas uzglabāšanu līdz 2019. gada 31. decembrim.

Ministru prezidents V.Dombrovskis

Tieslietu ministrs A.Štokenbergs

Tieslietu ministrs A.Štokenbergs

27.04.2011. 10:40

3660

E. Vimba

[egija.vimba@tm.gov.lv](mailto:egija.vimba@tm.gov.lv), tālr. 67036849